भारत में बहुत से लोग किडनी स्टोन यानी कि गुर्दे की पथरी की समस्या से प्रभावित हैं। रोजमर्रा की भागदौड़, अव्यवस्थि‍त लाइफस्टाइल, गर्मी और बढ़ता प्रदूषण इसके होने के सबसे बड़े कारण हैं। इसके अलावा शरीर में पानी की कमी, खानपान, डिहाईड्रेशन आदि भी इस समस्या को बढ़ाते हैं। इस समस्या में रोगी को पेट में असहनीय दर्द होता है। और कई बार तो पेशाब होना भी रुक जाता है। इसके अलावा बार-बार टॉयलेट जाना, पेशाब करते वक्त हल्का दर्द महसूस होना, पेशाब के साथ खून आना, बुखार, भूख न लगना और जी मिचलाना आदि गुर्दे में पथरी के होने के मुख्य लक्षण हैं। हमारे देश में लगभग 80 लाख लोग इस समस्या से ग्रसित हैं। इस समस्या के दौरान हमें खानपान को लेकर विशेष सावधानी की जरूरत होती है। क्योंकि एक बार पथरी निकल जाने के बाद भी इसके बार-बार होने की संभावना रहती है। इसीलिए इस बीमारी के खिलाफ खास सावधानी की जरूरत होती है।